SCURTĂ PREZENTARE

**Istoric**: Comuna Băla a fost atestată documentar în secolul XIV. Satul Băla este atestat documentar în anul 1327 cu numele de Băla. Numele provine de la omul care a venit prima dată în acea zonă, care se pare că era un om bălan de aceea satul se numeşte Băla. Satul Ercea este atestat documentar în anul 1439.

**Localizare**: Comuna Băla este situată în zona dintre Pârâul Şar afluent al Mureşului şi Pârâul Milăşel afluent al Râului Lechinţa, la o distanţă de 36 de km de municipiul Tîrgu Mureş şi 34 de km faţă de municipiul Reghin. Se învecinează cu comunele judeţului la nord-vest cu comuna Fărăgău, sud cu comuna Ceuaşu de Cîmpie, vest cu comunele Rîciu, Crăieşti şi la nord-vest comuna Voivodeni.

**Relief**: Localităţile aparţinătoare comunei sunt situate în văi, încojurate de dealuri acoperite cu păduri.

**Suprafaţă**: Comuna Băla se întinde pe o suprafaţă de 2.775 ha teren, astfel: 420 ha în intravilanul comunei şi 2.355 ha, în extravilanul acesteia.

**Sate aparţinătoare**: Comuna Băla are în componenţă un număr de 2 sate: Băla şi Ercea.

**Populaţie**: La recensământul populaţiei din anul 2002 au fost înregistraţi un număr de 905 locuitori. Structura etnică: 858 români, 16 maghiari şi 31 de romi.

**Îndeletnicirile locuitorilor**: principalele îndeletniciri ale populaţiei se regăsesc în agricultură - cultivarea cerealelor şi creşterea animalelor -, precum şi în industria extractivă - extracţia gazului metan.

**Instituţii publice**: În comuna Băla funcţionează un număr de 2 şcoli generale şi 2 grădiniţe cu program normal.

**Obiective turistice**: Biserica reformată şi clopotniţa din satul Ercea; monumentele închinate erorilor din cele două războaie mondiale din secolul trecut.

**Manifestări**: Anual, se organizează, în a doua duminică din luna iulie, în satul Băla - Târgul de vară.